Ալ-Կարդահայի գավառ

Ալ-Կարդահայի գավառ (), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Լաթակիայի մարզի 4 գավառներից մեկը։ Ըստ 2004 թվականի մարդահամարի Ալ-Կարդահայի գավառի բնակչությունը կազմում է 74 644 մարդ։ Գավառիի կենտրոնը Ալ-Կարդահա քաղաքն է։

Ալ-Կարդահայի գավառի տնտեսության կարևորագույն ոլորտը գյուղատնտեսությունն է, որը արդյունք է միջերկրածովյան մեղմ կլիմայի։ Այստեղից արտահանվում են ցիտրուսային մրգեր, խնձոր, ձիթապտուղ։ Ամառային ամիսներին զարգացած է նաև զբոսաշրջությունը։ Շատ են միջերկրածովյան անտառները, որոնք ձգվում են ալ-Նուսայրիայի լեռներն ի վեր։ 12-13-րդ դարերում գավառը կազմել է Տրիպոլիի կոմսության մասը։

Ալ-Կարդահայի գավառը կազմված է 4 շրջաններից (բնակչության թվաքանակը ներկայացված է 2004 թվականի մարդահամարի տվյալներով)։ Դրանք են՝
 Ալ-Կարդահայի շրջան (), կենտրոն՝ Ալ-Կարդահա, բնակչություն՝ 44 510 մարդ
 Հարֆ ալ-Մուսեյթիրայի շրջան (), կենտրոն՝ Հարֆ ալ-Մուսեյթիրա, բնակչություն՝ 6 669 մարդ
 Ջաուբաթ Բուրղալի շրջան (), կենտրոն՝ Ջաուբաթ Բուրղալ, բնակչություն՝ 5 743 մարդ
 Ալ-Ֆախուրայի շրջան (), կենտրոն՝ Ալ-Ֆախուրա, բնակչություն՝ 18 357 մարդ

Ծանոթագրություններ 

Ալ-Կարդահայի գավառ